Ek wil verskoning vra omdat ek slegs ‘n gedeelte van die vorige skrywe gelees het, en vandaar my antwoord (rakende die vernieting van die duiwel in my vorige skrywe). Mense verkondig meer die werke van die duiwel as dit wat God reeds vir ons afgehandel en oorwin het. Instede daarvan dat hul die fokus op Jesus Christus (die begin en voleinder van ons geloof) plaas.
Ek besef jou erns oor die saak en ek vertrou en bid saam met jou dat Heilige Gees die leiers van die NG Kerk sal lei om hierdie probleme uit die weg te ruim sodat slegs Vader God, Jesus Christus en Heilige Gees verkondig sal word. Hy is die waarheid – daar is GEEN ander waarheid buiten Hom nie. Joh 14:6
Ek hoop om gou weer van jou te hoor en mag jy oorvloedige seeninge beleef in elke aspek van jou lewe!
Ons lees in Mattheüs28,19 Gaan dan heen, maak dissipels van al die nasies en doop hulle in die Naam van die Vader en die Seun en die Heilige Gees, en leer hulle om alles te onderhou wat Ek julle beveel het.
En dan lees ons in Markus16,15@16 En Hy het vir hulle gesê. Gaan die hele wêreld in en verkondig die evangelie aan die ganse mensdom, hy wat glo en hom laat doop sal gered word, maar hy wat nie glo nie sal veroordeel word.
Die evangelie wat verkondig moet word en die belofte van God aan die mense is saamgevat in Johannes 3,16; Want so lief het God die wêreld (mense) gehad dat Hy sy eniggebore Seun gegee het, sodat elkeen wat in Hom(Jesus) glo (hier volg die belofte) nie verlore mag gaan nie, maar die ewige lewe kan hê.
Nou moet ons egter op ŉ baie belangrike aspek van Jesus se opdrag let nl, Jesus sê, gaan en verkondig- vertel vir almal die goeie tyding dat hulle gered kan word. Hy(Jesus) sê nie gaan vra die wetenskaplikes-die wyses- die goddeloses-die redetwisters van ons tyd, wat hulle dink en hoe hulle oor hierdie aangeleentheid voel nie,”Nee”, Hy sê, vertel hulle net en maak seker hulle hoor en verstaan die boodskap, en beklemtoon die alternatief vir die wat nie wil glo nie, hulle sal veroordeel word.
Die ander deel van die opdrag is om vir die mense wat die boodskap glo en aanneem te kan sê wat hulle nou te doen staan.
Melane: Jy basseer duidelik jou geloof op jou eie gevoelens. Stel jou voor jy is n Christen in Nigerie- jou kind is gesteel, verkrag en vermoor deur muslims. Gaan jy vas hou aan jou lewe in oorvloed delussie (wat jy oneerlik uit konteks geneem het) of gaan jy jou vertroos aan die waarheid van die Lewende Water.
Hi Francois, jou epos het by my uitgekom my naam is Johan Ernst moontlik het jy my skrywe gelees oor Melane, ek glo nie Wynand het op haar brief gereageer nie ek dink jou epos was bedoel op my reaksie. Francois ek sal baie graag die getuienis wil lees wat jy het sal jy dit asseblief vir my epos ek sal dit regtig waardeer. Ek heg vir jou n studie aan wat ek van Mat 29: 19 geskryf het, sal jy so goed wees om daarop kommentaar te lewer asseblief. Ek is ook in n karismatiese kerk in Krugersdorp Gauteng die Pastoor daar is Kallie Venter. Op die oomblik sit ek stil by die huis maar dien nog die Here, die rede is dat ek hierdie jaar 70 word die liggaam wil nie meer so mooi saamwerk nie maar deur die genade van die Here Jesus gaan dit goed, Francois ek is opgewonde om te hoor jy studeer vir jou Doktoraal mag God jou seen met insig en wysheid met dit wat jy doen. Ek bid dat die Here jou en jou gade sal seen met groot liefde en genade sodat dit goed kan gaan in jou gemeente. Daar is drie dinge wat ek die Here gevra het toe ek nog n jong man was en tot vandag toe het God dit nog nooit van my af weggevat nie hier is dit. 1. Dat die Here my sal seen met n gebedsgees. 2. Dat die Here Sy Heilige Gees nooit van my af sal wegvat nie. 3 Dat God my sal seen met n sagte gees. Ek wil kan huil voor my God nie van verdriet nie maar van blydskap oor die groot liefde van die Here in my hart. Daar is n koortjie wat ek voor lief is om te sing; (Dit is genoeg vir my om te weet dat Jesus het my lief) Jammer oor die lang antwoord maar as dit by die dinge van die Here kom wil ek net aanhou en aanhou praat daar is so baie om oor te praat jy kan jou hele lewe van God praat dan het jy nog genoeg gepraat nie. Dit is net soos dit gaan met enige prediker hy wil graag n sekere boodskap bring maar kom nie so ver nie en raak seker baie frusteerd daaroor. Maar dit is nie die prediker se skuld nie dit is die Gees van God wat keer want dit is nog nie die regte tyd vir die boodskap nie. Nou moet ek regtig afsluit met die geklets dit is amper drie uur in die more en het nog nie n voet in die bed gesit nie ek gaan nou maar groet Francois baie liefde van my kant af. Vrede vir julle in Jesus naam.
Wynand dankie.vir jou skrywe oor panenteïsme. Ek stem volmondig saam en is erg bekommerd oor die dwalinge wat in alle gedaantes ons geliefde NG kerk oorstroom. Dit is veral die meditatiewe of kompletatiewe stroom wat die kerk se leiers tans betower wat my besorgd maak. Aan die wortel van hierdie benadering bespeur ek ‘n panenteïtiese wêreld- en Godsbeeld. LvH
Myns insiens moet die wolwe in skaapklere uit die kerk verwyder te word, vanaf die profesore tot predikante, kerkraadslede in lidmate wat vir die skyn en bederf en verderf van die kudde kan lei. Ja, Christus se boodskap is ‘n boodskap van liefde, maar hierdie wolwe is nie vir Christus nie maar teen Hom. Paulus het vir Timotius gesê: Bly in wat jy geleer het. Daarom as diè kerk nie hierdie mense verwyder nie, sal die gelowiges vir hulle ‘n ander geestelike tuiste moet soek. GOD SAL VOORSIEN!
In die tyd van Jesus het die Skrifgeleerdes en Fariseërs op elke hoek en draai die Here verkeerd probeer bewys en hom op allerlei maniere probeer belaster omdat Hy nou nie gemaak het soos hulle tradisies was nie, en het hulle die skrif en die wette gebruik om Jesus te vermaan. Vir my gaan die NG Kerk vandag nog aan net soos die Skrifgeleerdes en Fariseërs van ouds. Die Bybel is daar as riglyn vir elkeen van ons, en as ons byvoorbeeld glo en ons laat doop, sal ons gered word en SAL ons die Heilige Gees ontvang wie ons in ALLE WAARHEID sal lei. Hoekom moet alles wat in die Bybel staan waaroor die een of ander slimjan nie mee saamstem nie, altyd verwys word na die NG Kerk “Parlement” waar hierdie klomp slimjanne om ‘n tafel sit en stry vir maande om dit wat die Here kort en kragtig gestel het, tot niet of kragteloos te probeer maak…. net soos wat daar met die nuwe vertaling Bybel probeer word om die Godheid van Jesus af te breek, of waar die klomp stry en baklei om te besluit of gays en lesbians sondaars is of nie. Ook oor die groot en kleindoop word teen die Bybel gestry vir die vale, terwyl hulle allerhande verse soek en aannames maak soos dit hulle pas om nie in te val met die Bybel nie. Dit staan tog duidelik geskrywe dat hy wat glo en hom laat doop gered sal word. Watter baba kan glo? Daar is tog net die twee vereistes nl. glo en laat jou doop…so simpel soos dit. Vergelyk dit met “as jy die sleutel in die slot druk en dit draai, sal die deur oopsluit. Ek is seker dat as Jesus op ‘n Sondag by die kerk instap, die Evangelie begin preek en die siekes genees, sal Hy uitgejaag word, want daar vind mos nie genesings in NG Kerke plaas nie en regte Evangeliepreke is ongepas. Daar moet mos net mooi woordjie oor die gemeentes uitgepreek word! Daar is so baie waaroor ek nog wil mond uitspoel, maar ons los dit vir later, en o ja, ek gebruik nie onverstaanbare hoë woorde om myself uit te druk nie want ek was nie op Universiteit waar ek Teologie geswot het nie…….Jesus ook nie. NB..Ek behoort nie meer aan die NG Kerk of enige ander kerk nie. Ek glo in God die Vader, die Seun Jesus Christus en die Heilige Gees en staan onder geen vloeke of bindings van ‘n kerk nie, Ek is ‘n vrygekoopte deur die bloed van Christus en ek verkondig Sy woord aan wie en waar ek die geleenheid kry! Vrede!
Dit blyk egter uit jou brief dat jy met die Gereformeerde belydenis ‘n probleem het, net so veel as wat jy met die NG Kerk ‘n probleem het. Ek verwys spesifiek na jou siening van die doop – en maak (moontik verkeerde?) aannames oor die res.
Ek dink dit is n geldige vraag waar in God se woord word kleindoop voorgeskryf. Ek kon dit nie kry nie. Wat ek wel kon kry is verwysing na grootdoop.
Ek sal graag jou komentaar oor die aspek van die doop met verwysing na relevante tekse in die Woord wil hoor.